**ΠΡΟΓΡΑΜΜΑ από 19/02/2023 έως 23/02/2023**

**(Τροποποίηση & Ενημέρωση Προγράμματος)**

**ΠΡΟΓΡΑΜΜΑ  ΚΥΡΙΑΚΗΣ  19/02/2023**

…..

|  |  |
| --- | --- |
| Εκκλησιαστικά / Λειτουργία | **WEBTV** |

**08:00**  |  **Αρχιεπισκοπική Θεία Λειτουργία**   
  
**Επί τη εορτή της Αγίας Φιλοθέης της Αθηναίας και περιφορά του Ιερού της Σκηνώματος**

Απευθείας μετάδοση από τον Καθεδρικό Ιερό Ναό Αθηνών

|  |  |
| --- | --- |
| Ενημέρωση / Συνέντευξη | **WEBTV** **ERTflix** |

**10:45**  |  **Συνέντευξη του Αρχιεπισκόπου Αθηνών και πάσης Ελλάδος Ιερώνυμου Β’  (M) (Ένθεση προγράμματος)**  
  
**Έτος παραγωγής:** 2013

Τρία χρόνια μετά από την τελευταία του τηλεοπτική συνέντευξη, ο προκαθήμενος της Ελλαδικής Εκκλησίας Ιερώνυμος Β’ ανοίγει τις πόρτες της Ιεράς Αρχιεπισκοπής Αθηνών για μια εφ’ όλης της ύλης συνέντευξη στην ΕΡΤ και στον Κώστα Λασκαράτο.  
  
Ο Αρχιεπίσκοπος Αθηνών και πάσης Ελλάδας μιλάει για τις ελληνοτουρκικές σχέσεις, στη σκιά των καταστροφικών σεισμών, τις επερχόμενες εθνικές εκλογές και τις σχέσεις του με τον Κυριάκο Μητσοτάκη και τον Αλέξη Τσίπρα.  
  
Ο Αρχιεπίσκοπος Ιερώνυμος Β’ σχολιάζει, επίσης, τις εξελίξεις με τη ΜΚΟ «Κιβωτός του Κόσμου» και τον πατέρα Αντώνιο, την κριτική που δέχθηκε η Εκκλησία με αφορμή την κηδεία του τέως βασιλιά Κωνσταντίνου, την υπόθεση των υποκλοπών και την πρόσφατη απόφαση του Αρείου Πάγου για τα funds.

Παρουσίαση: Κώστας Λασκαράτος

|  |  |
| --- | --- |
| Ντοκιμαντέρ / Τεχνολογία | **WEBTV** **ERTflix** |

**11:30**  |  **Άξονες Ανάπτυξης  (E)**     
Γ' ΚΥΚΛΟΣ   
**«Κέρκυρα 2»** **Eπεισόδιο**: 10

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**12:00**  |  **Ειδήσεις - Αθλητικά - Καιρός**

…..

|  |  |
| --- | --- |
| Αθλητικά / Εκπομπή | **WEBTV** **ERTflix** |

**22:10**  |  **Αθλητική Κυριακή**     
  
Παρουσίαση: Βασίλης Μπακόπουλος

|  |  |
| --- | --- |
| Ντοκιμαντέρ / Πολιτισμός | **WEBTV** **ERTflix** |

**00:00**  |  **Παρασκήνιο  (E)**   **(Τροποποίηση προγράμματος)**  
  
**«Μάριο Βίττι, ο Νεοελληνιστής» (Η εκπομπή προβάλλεται στη μνήμη του Μάριο Βίττι)**

Ο Μario Vitti γεννήθηκε στην Κωνσταντινούπολη το 1926 από πατέρα Ιταλό και μητέρα Ρωμιά.   
Από τα μαθητικά του χρόνια, με την προτροπή του καθηγητή Δημήτρη Μάνου, άρχισε να μελετά τη νεοελληνική λογοτεχνία και να αρθρογραφεί στο περιοδικό "Τέχνη" της Πόλης. Σπούδασε φιλολογία στη Ρώμη και σχετίστηκε με τους σπουδαίους Ιταλούς ποιητές Ουγκαρέτι και Κουαζίμοντο.   
Ο Mario Vitti από πολύ νωρίς άρχισε να μεταφράζει Έλληνες λογοτέχνες στα Ιταλικά και ιδιαίτερα τον Σεφέρη, τον Ελύτη, τον Καζαντζάκη κλπ.   
Έζησε στην Αθήνα για 2 χρόνια το 1951 και το '52 γνωρίστηκε και συνδέθηκε με στενή φιλική σχέση με πολλούς ποιητές, πεζογράφους, ζωγράφους και άλλους δημιουργούς, όχι μόνο της γενιάς του 30 με την οποία ασχολήθηκε ιδιαίτερα, αλλά και με τις προγενέστερες και τις μεταγενέστερες γενιές.  
Δίδαξε Νεοελληνική λογοτεχνία σε πανεπιστήμια της Ιταλίας και γρήγορα καθιερώθηκε ως ο σημαντικότερος νεοελληνιστής με πλούσιο συγγραφικό έργο και σημαντικές λογοτεχνικές ανακαλύψεις.  
Ενδεικτικά αναφέρουμε την "Ιστορία της Νεοελληνικής Λογοτεχνίας", τη "Γενιά του 30", τα βιβλία του για τον Ανδρέα Κάλβο, την "Ιδεολογική λειτουργία της Ελληνικής Ηθογραφίας", τις μονογραφίες του για τον Σεφέρη και τον Ελύτη, την ανακάλυψη του θεατρικού δράματος του 1646 "Ευγένα", την ανακάλυψη επίσης του παλαιότερου κειμένου του σύγχρονου ελληνικού θεάτρου, του Νικολάου Σοφιανού, τη "Στρατιωτική ζωή εν Ελλάδι", το "Έρωτος αποτελέσματα" και άλλα.  
Τιμήθηκε ως επίτιμος καθηγητής από τα πανεπιστήμια Θεσσαλονίκης, Παρισιού και Κύπρου.   
Μια άλλη εξαιρετικά ενδιαφέρουσα ενασχόληση του Mario Vitti ήταν και η σχέση του με τη φωτογραφία. Για πολλές δεκαετίες αποτύπωσε με το φωτογραφικό του φακό τα πρόσωπα, συγγραφέων, ποιητών, ζωγράφων, εκδοτών κλπ. Ο Σεφέρης, ο Ελύτης, ο Τσίρκας, ο Αναγνωστάκης, ο Μυριβήλης, ο Μόραλης, ο Βασιλείου, ο Κατσίμπαλης, ο Ντε Κίρικο, ο Ουγκαρέτι, ο Σαλβατόρε Κουαζίμοντο απαθανατίζονται από τον Mario Vitti, στην Αθήνα, στο Παρίσι, στη Ρώμη, στην Ύδρα και αλλού, και δημιουργεί έτσι μια μεγάλη πινακοθήκη των πνευματικών ανθρώπων στα μέσα του 20ου αιώνα.  
O Mario Vitti ήρθε στην Αθήνα για τα γυρίσματα του Παρασκηνίου. Αφηγήθηκε στο φακό της μηχανής τη ζωή του και το έργο του, και περιέγραψε σπάνιες στιγμές από τις συναντήσεις του με τους πιο σημαντικούς Ελληνες λογοτέχνες.  
Για τον σπουδαίο νεοελληνιστή καθηγητή μίλησαν επίσης ο ποιητής και κριτικός Νάσος Βαγενάς, ο Αλέξης Πολίτης (ομότιμος καθηγητής της νεοελληνικής λογοτεχνίας στο πανεπιστήμιο Κρήτης), ο Άγγελος Δεληβοριάς (διευθυντής του μουσείου Μπενάκη), ο Βρασίδας Κάραλης (καθηγητής νεοελληνικής λογοτεχνίας στο πανεπιστήμιο του Σίδνεϋ), ο ιστορικός Δημήτρης Αρβανιτάκης, ο Διονύσης Καψάλης (διευθυντής του Μορφωτικού Ιδρύματος της Εθνικής Τραπέζης) και ο διδάκτωρ νεοελληνικής λογοτεχνίας Φίλιππος Παππάς.

(Η εκπομπή ΚΛΕΙΝΟΝ ΑΣΤΥ δεν θα μεταδοθεί)

|  |  |
| --- | --- |
| Μουσικά / Παράδοση | **WEBTV** **ERTflix** |

**01:00**  |  **Το Αλάτι της Γης  (E)**   
Ι' ΚΥΚΛΟΣ   
**Έτος παραγωγής:** 2022

**«Μουσικό οδοιπορικό στη Δερόπολη. Με τον Λευτέρη και τον Παντελή Γκιώκα»**   
**Eπεισόδιο**: 10

…..

**ΠΡΟΓΡΑΜΜΑ  ΤΕΤΑΡΤΗΣ  22/02/2023**

…..

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**22:00**  |  **Χαιρέτα μου τον Πλάτανο (ΝΕΟ ΕΠΕΙΣΟΔΙΟ)**     
  
Γ' ΚΥΚΛΟΣ   
**Eπεισόδιο**: 117

|  |  |
| --- | --- |
| Ψυχαγωγία | **WEBTV** **ERTflix** |

**23:00**  |  **Μουσικό Κουτί (ΝΕΟ ΕΠΕΙΣΟΔΙΟ)**   **(Περιγραφή επεισοδίου)**

Το ΜΟΥΣΙΚΟ ΚΟΥΤΙ κέρδισε το πιο δυνατό χειροκρότημα των τηλεθεατών και συνεχίζει το περιπετειώδες ταξίδι του στη μουσική για τρίτη σεζόν στην ΕΡΤ1.  
  
Ο Νίκος Πορτοκάλογλου και η Ρένα Μόρφη συνεχίζουν με το ίδιο πάθος και την ίδια λαχτάρα να ενώνουν διαφορετικούς μουσικούς κόσμους, όπου όλα χωράνε και όλα δένουν αρμονικά ! Μαζί με την Μπάντα του Κουτιού δημιουργούν πρωτότυπες διασκευές αγαπημένων κομματιών και ενώνουν τα ρεμπέτικα με τα παραδοσιακά, τη Μαρία Φαραντούρη με τον Eric Burdon, τη reggae με το hip –hop και τον Στράτο Διονυσίου με τον George Micheal.  
  
Το ΜΟΥΣΙΚΟ ΚΟΥΤΙ υποδέχεται καταξιωμένους δημιουργούς αλλά και νέους καλλιτέχνες και τιμά τους δημιουργούς που με την μουσική και τον στίχο τους έδωσαν νέα πνοή στο ελληνικό τραγούδι. Ενώ για πρώτη φορά φέτος οι «Φίλοι του Κουτιού» θα έχουν τη δυνατότητα να παρακολουθήσουν από κοντά τα special επεισόδια της εκπομπής.  
  
«Η μουσική συνεχίζει να μας ενώνει» στην ΕΡΤ1 !

**Καλεσμένοι ο Λεωνίδας Μπαλάφας, οι Kadinelia και o Novel 729**

Σε ένα περιπετειώδες μουσικό ταξίδι μάς προσκαλούν ο Νίκος Πορτοκάλογλου και η Ρένα Μόρφη την Τετάρτη 22 Φεβρουαρίου στις 23:00 στην ERTWorld.  
Καλεσμένοι στο Μουσικό Κουτί ο τραγουδοποιός Λεωνίδας Μπαλάφας, τα Kadinelia και ο Novel 729!   
  
Μια ξεχωριστή εκπομπή που περιλαμβάνει τα χωρίς …ταυτότητα τραγούδια του Λεωνίδα Μπαλάφα, τη φολκλόρ μουσική των Kadinelia, τα χιπ χοπ κομμάτια του Novel 729, τον Δημήτρη Μητροπάνο και παραδοσιακά αφροαμερικάνικα και βουλγάρικα τραγούδια!   
  
Ο κάθε καλεσμένος έχει τις δικές του ρίζες και επιρροές, τον δικό του μουσικό κόσμο, αλλά όλοι πειραματίζονται και διευρύνουν τα όρια του είδους που υπηρετούν!   
«Μ’ αρέσει να ακούω διάφορα είδη μουσικής ως ακροατής και έτσι θέλω να είμαι και ως δημιουργός» λέει στη συνέντευξή του ο Λεωνίδας Μπαλάφας, που έχει γράψει ιστορία δυο δεκαετιών στη μουσική με ένα εκρηκτικό μίγμα ροκ, ρέγγε και παραδοσιακών ήχων και με το διονυσιακό κλίμα των συναυλιών του και συνεχίζει «Αυτοί που πληρώνουν για να με δουν, και με αυτά τα χρήματα θα ζήσω και εγώ την οικογένειά μου, θέλω να λένε πάμε να ακούσουμε αυτόν τον καλλιτέχνη γιατί τον αγαπάμε και με τα ωραία του και με τα στραβά του, με όλες του τις πλευρές»  
Kadinelia λένε στις Κυκλάδες τα γεράκια που ζευγαρώνουν στον αέρα, αυτή την ονομασία επέλεξε ο Θανάσης Ζήκας και η Εύη Σεϊτανίδου, το ντουέτο που ξεκίνησε την πορεία του το 2014 και κέρδισε τις εντυπώσεις με τις εξαιρετικές φωνές τους, τη δεξιοτεχνία τους στην κιθάρα και στην τσαμπούνα και τις ευφάνταστες διασκευές τους στα παραδοσιακά. «Eίμαστε μουσικοί, γράφουμε τραγούδια με επιρροή από την παράδοση αλλά και την διεθνή μουσική».  
  
Ο Novel 729 είναι εκπρόσωπος της νέας γενιάς του χιπ χοπ και έχει ξεχωρίσει για τον πολύ ιδιαίτερο, στοχαστικό και ποιητικό του στίχο «Θέλει δύναμη και τόλμη αυτό που αισθάνεσαι να το λες προς τα έξω… Μιλάω βιωματικά και πιάνω θέματα που περιέχουν ένα βάσανο, έναν πόνο…»  
  
Καθίστε αναπαυτικά στον καναπέ σας ανοίγει το Μουσικό Κουτί της ΕΡΤ!

Ιδέα, Kαλλιτεχνική Επιμέλεια: Νίκος Πορτοκάλογλου  
Παρουσίαση: Νίκος Πορτοκάλογλου, Ρένα Μόρφη  
Σκηνοθεσία: Περικλής Βούρθης   
Αρχισυνταξία: Θεοδώρα Κωνσταντοπούλου  
Παραγωγός: Στέλιος Κοτιώνης   
Διεύθυνση φωτογραφίας: Βασίλης Μουρίκης   
Σκηνογράφος: Ράνια Γερόγιαννη   
Μουσική διεύθυνση: Γιάννης Δίσκος   
Καλλιτεχνικοί σύμβουλοι: Θωμαϊδα Πλατυπόδη – Γιώργος Αναστασίου   
Υπεύθυνος ρεπερτορίου: Νίκος Μακράκης   
Photo Credits : Μανώλης Μανούσης/ΜΑΕΜ  
Εκτέλεση παραγωγής: Foss Productions μαζί τους οι μουσικοί:  
Πνευστά – Πλήκτρα / Γιάννης Δίσκος  
Βιολί – φωνητικά / Δημήτρης Καζάνης  
Κιθάρες – φωνητικά / Λάμπης Κουντουρόγιαννης  
Drums / Θανάσης Τσακιράκης  
Μπάσο – Μαντολίνο – φωνητικά / Βύρων Τσουράπης  
Πιάνο – Πλήκτρα / Στέλιος Φραγκούς

|  |  |
| --- | --- |
| Ντοκιμαντέρ / Πολιτισμός | **WEBTV** **ERTflix** |

**01:00**  |  **Art Week (2022-2023)  (E)**     
  
**Έτος παραγωγής:** 2022

**«Ελένη Σκότη»**   
**Eπεισόδιο**: 15

…..

**ΠΡΟΓΡΑΜΜΑ  ΠΕΜΠΤΗΣ  23/02/2023**

…..

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**22:00**  |  **Χαιρέτα μου τον Πλάτανο (ΝΕΟ ΕΠΕΙΣΟΔΙΟ)**     
  
Γ' ΚΥΚΛΟΣ   
**Eπεισόδιο**: 118

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**23:00**  |  **365 Στιγμές (ΝΕΟ ΕΠΕΙΣΟΔΙΟ)**   **(Ενημέρωση & περιγραφή εκπομπής)**

Πίσω από τις ειδήσεις και τα μεγάλα γεγονότα βρίσκονται πάντα ανθρώπινες στιγμές. Στιγμές που καθόρισαν την πορεία ενός γεγονότος, που σημάδεψαν ζωές ανθρώπων, που χάραξαν ακόμα και την ιστορία. Αυτές τις στιγμές επιχειρεί να αναδείξει η εκπομπή «365 Στιγμές» με τη Σοφία Παπαϊωάννου, φωτίζοντας μεγάλα ζητήματα της κοινωνίας, της πολιτικής, της επικαιρότητας και της ιστορίας του σήμερα. Με ρεπορτάζ σε σημεία και χώρους που διαδραματίζεται το γεγονός, στην Ελλάδα και το εξωτερικό.  
Δημοσιογραφία 365 μέρες τον χρόνο, καταγραφή στις «365 Στιγμές».

**«Οι κρατούμενοι φοιτητές των Φυλακών Κορυδαλλού»**   
**Eπεισόδιο**: 9

Η εκπομπή «365 στιγμές», με τη Σοφία Παπαϊωάννου, μπαίνει μέσα στις Φυλακές Κορυδαλλού και γνωρίζει τους κρατούμενους που επέλεξαν να διαβάσουν και να γίνουν φοιτητές. Η εκπομπή τούς ακολουθεί στις σχολές τους αλλά και μέσα στις πτέρυγες και τα κελιά τους κι εστιάζει στις ιστορίες τους.  
  
Ο Γιώργος έχει καταδικαστεί σε ισόβια κάθειρξη, αλλά κάθε πρωί βγαίνει μόνος του από τις Φυλακές Κορυδαλλού και πηγαίνει στην Πολυτεχνειούπολη, για να παρακολουθήσει τα μαθήματα της σχολής του, όπου πέρασε δεύτερος διαβάζοντας μέσα στη φυλακή. Στον αστράγαλό του, κρυμμένο κάτω από το παντελόνι, έχει το ηλεκτρονικό βραχιολάκι που τον παρακολουθεί και μεταδίδει κάθε στιγμή τη θέση του. Οι συμφοιτητές του δεν γνωρίζουν ότι μετά το μάθημα εκείνος θα επιστρέψει στο κελί του.

Παρουσίαση: Σοφία Παπαϊωάννου  
Έρευνα: Σοφία Παπαϊωάννου  
Αρχισυνταξία: Σταύρος Βλάχος- Μάγια Φιλιπποπούλου  
Διεύθυνση φωτογραφίας: Πάνος Μανωλίτσης  
Μοντάζ: Ισιδώρα Χαρμπίλα

|  |  |
| --- | --- |
| Ντοκιμαντέρ / Τρόπος ζωής | **WEBTV** |

**00:00**  |  **Μια Ζωή (ντοκgr)**     
  
**Έτος παραγωγής:** 2019

…..

|  |  |
| --- | --- |
| Ντοκιμαντέρ / Τρόπος ζωής | **WEBTV** **ERTflix** |

**04:00**  |  **Κλεινόν Άστυ - Ιστορίες της Πόλης  (E)**     
  
**Έτος παραγωγής:** 2020

**«Βιομηχανική Αρχαιολογία»**   
**Eπεισόδιο**: 12

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**05:00**  |  **365 Στιγμές  (E)**   **(Ενημέρωση & περιγραφή εκπομπής)**

Πίσω από τις ειδήσεις και τα μεγάλα γεγονότα βρίσκονται πάντα ανθρώπινες στιγμές. Στιγμές που καθόρισαν την πορεία ενός γεγονότος, που σημάδεψαν ζωές ανθρώπων, που χάραξαν ακόμα και την ιστορία. Αυτές τις στιγμές επιχειρεί να αναδείξει η εκπομπή «365 Στιγμές» με τη Σοφία Παπαϊωάννου, φωτίζοντας μεγάλα ζητήματα της κοινωνίας, της πολιτικής, της επικαιρότητας και της ιστορίας του σήμερα. Με ρεπορτάζ σε σημεία και χώρους που διαδραματίζεται το γεγονός, στην Ελλάδα και το εξωτερικό.  
Δημοσιογραφία 365 μέρες τον χρόνο, καταγραφή στις «365 Στιγμές».

**«Οι κρατούμενοι φοιτητές των Φυλακών Κορυδαλλού»**   
**Eπεισόδιο**: 9

Η εκπομπή «365 στιγμές», με τη Σοφία Παπαϊωάννου, μπαίνει μέσα στις Φυλακές Κορυδαλλού και γνωρίζει τους κρατούμενους που επέλεξαν να διαβάσουν και να γίνουν φοιτητές. Η εκπομπή τούς ακολουθεί στις σχολές τους αλλά και μέσα στις πτέρυγες και τα κελιά τους κι εστιάζει στις ιστορίες τους.  
  
Ο Γιώργος έχει καταδικαστεί σε ισόβια κάθειρξη, αλλά κάθε πρωί βγαίνει μόνος του από τις Φυλακές Κορυδαλλού και πηγαίνει στην Πολυτεχνειούπολη, για να παρακολουθήσει τα μαθήματα της σχολής του, όπου πέρασε δεύτερος διαβάζοντας μέσα στη φυλακή. Στον αστράγαλό του, κρυμμένο κάτω από το παντελόνι, έχει το ηλεκτρονικό βραχιολάκι που τον παρακολουθεί και μεταδίδει κάθε στιγμή τη θέση του. Οι συμφοιτητές του δεν γνωρίζουν ότι μετά το μάθημα εκείνος θα επιστρέψει στο κελί του.

Παρουσίαση: Σοφία Παπαϊωάννου  
Έρευνα: Σοφία Παπαϊωάννου  
Αρχισυνταξία: Σταύρος Βλάχος- Μάγια Φιλιπποπούλου  
Διεύθυνση φωτογραφίας: Πάνος Μανωλίτσης  
Μοντάζ: Ισιδώρα Χαρμπίλα

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**